text: [{"text_idx": "#000008", "text": "Menurut beliau, dari sisi lain pertumbuhan sukuan (QoQ) membandingkan angka terkini dengan angka dari tiga bulan yang lalu."}, {"text_idx": "#000009", "text": "Tambahnya, untuk mendapatkan gambaran ekonomi sebenar Malaysia yang lebih jelas, pertumbuhan sukuan menunjukkan peningkatan dari 0.9% kepada 1.5%, menjadi indikator yang lebih sesuai."}, {"text_idx": "#000010", "text": "Lima hari lalu media melaporkan, Jabatan Perangkaan melaporkan, Keluaran Dalam Negara Kasar (KDNK) Malaysia pada suku kedua tahun ini menyederhana kepada 2.9 peratus selepas mencatatkan pertumbuhan 5.6 peratus suku kedua tahun sebelumnya."}, {"text_idx": "#000011", "text": "Rafizi berkata, sebagai negara berdagang Malaysia sememangnya akan terkesan dengan perubahan ekonomi global."}, {"text_idx": "#000013", "text": "\u201cApa yang lebih penting adalah, walaupun berhadapan dengan pelbagai cabaran, ketahanan ekonomi kita kekal teguh."}, {"text_idx": "#000014", "text": "\u201cEkonomi Malaysia mencatat pertumbuhan sebanyak 5.6% pada suku pertama 2023 lebih baik berbanding negara serantau ASEAN lain."}, {"text_idx": "#000015", "text": "\u201cInflasi kekal pada tahap yang baik pada 2.4%. Kadar pengangguran, kini pada tahap terendah dalam tiga tahun pada 3.4%,\u201d kata beliau menerusi media sosial."}, {"text_idx": "#000016", "text": "Menurut Rafizi, halatuju ekonomi negara telah diletakkan menerusi kerangka Ekonomi Madani dan Malaysia juga meneroka pasaran tenaga boleh baharu dengan sasaran menjadi peneraju rantau ini."}, {"text_idx": "#000017", "text": "Reformasi kepada pasaran kerja dan gaji juga telah dimulakan dengan kertas Dasar Gaji Progresif."}, {"text_idx": "#000018", "text": "\u201cTanggungjawab sebagai kerajaan adalah sentiasa bersedia dengan rancangan, pelan tindakan dan idea untuk menghadapi sebarang cabaran dan mencipta peluang. Kerajaan Perpaduan berada dalam landasan itu,\u201d katanya.-MalaysiaGazette"}]